ประกาศคณะกรรมการกํากับตลาดทุนที่ ทธ. 60/2561เรื่อง หลักเกณฑ์ เงื่อนไข และวิธีการในการมอบหมายให้บุคคลอื่น เป็นผู้รับดําเนินการในงานที่เกี่ยวข้อง กับการประกอบธุรกิจ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 100 วรรคสอง มาตรา 114 มาตรา 115 มาตรา 116 และมาตรา 117แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 16 วรรคหนึ่ง (6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 3) พ.ศ. 2555 และข้อ 5 วรรคหนึ่ง แห่งกฎกระทรวงการอนุญาตการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ พ.ศ. 2555 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2561 เป็นต้นไปข้อ ๒ ให้ยกเลิก(1) ประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556(2) ประกาศคณะกรรมการกํากับตลาดทุน ที่ ทธ. 41/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 2) ลงวันที่ 2 ตุลาคม พ.ศ. 2556 (3) ประกาศคณะกรรมการกํากับตลาดทุน ที่ ทธ. 42/2558 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 3) ลงวันที่ 10 กรกฎาคม พ.ศ. 2558(4) ประกาศคณะกรรมการกํากับตลาดทุน ที่ ทธ. 45/2559 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 4) ลงวันที่ 21 ตุลาคม พ.ศ. 2559(5) ประกาศคณะกรรมการกํากับตลาดทุน ที่ ทธ. 56/2559 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 5) ลงวันที่ 21 ธันวาคม พ.ศ. 2559(6) ประกาศคณะกรรมการกํากับตลาดทุน ที่ ทธ. 47/2560 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 6) ลงวันที่ 1 สิงหาคม พ.ศ. 2560ข้อ ๓ ในประกาศนี้"งานที่เกี่ยวข้องกับการประกอบธุรกิจ" หมายความว่า งานที่เป็นการประกอบธุรกิจหลักทรัพย์หรือสัญญาซื้อขายล่วงหน้า หรืองานที่เกี่ยวข้องโดยตรงกับการประกอบธุรกิจหลักทรัพย์หรือสัญญาซื้อขายล่วงหน้า"ผู้ประกอบธุรกิจ" หมายความว่า ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้า แต่ไม่รวมถึงผู้ประกอบธุรกิจหลักทรัพย์ประเภทการจัดการเงินร่วมลงทุนหรือการเป็นนายหน้าระหว่างผู้ค้าหลักทรัพย์ และผู้ได้รับการจดทะเบียนเป็นผู้ประกอบธุรกิจสัญญาซื้อขายล่วงหน้า"คณะกรรมการของผู้ประกอบธุรกิจ" หมายความว่า คณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจ"ผู้บริหาร" หมายความว่า ผู้จัดการ และผู้ที่ปฏิบัติหน้าที่เกี่ยวกับการควบคุม ดูแล และจัดการหน่วยธุรกิจเกี่ยวกับการแนะนําการลงทุน การวางแผนการลงทุน การวิเคราะห์การลงทุนหรือผลิตภัณฑ์ในตลาดทุน การจัดการลงทุน การจัดการสาขาของผู้ประกอบธุรกิจ การดูแลบัญชีของลูกค้าเพื่อการตัดสินใจแทนลูกค้า การปฏิบัติการ การกํากับดูแลการปฏิบัติงาน การตรวจสอบกิจการภายใน หรือการบริหารความเสี่ยง ทั้งนี้ ตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน"ลูกค้า" หมายความว่า ผู้ใช้บริการของผู้ประกอบธุรกิจ และให้หมายความรวมถึงกองทุน ผู้ถือหน่วยลงทุน หรือสมาชิกของกองทุนสํารองเลี้ยงชีพด้วย"กองทุน" หมายความว่า กองทุนรวม กองทุนส่วนบุคคล และกองทุนสํารองเลี้ยงชีพ"งานที่มีผู้ให้บริการแบบรวมศูนย์" (central utility function) หมายความว่า งานที่เกี่ยวข้องกับการประกอบธุรกิจซึ่งหากผู้ให้บริการหยุดให้บริการ ไม่สามารถดําเนินการต่อไปได้ หรือไม่สามารถให้บริการได้อย่างเหมาะสม อาจก่อให้เกิดผลกระทบต่อตลาดทุนโดยรวม เนื่องจากมีผู้ให้บริการจํานวนน้อยรายหรืออาจไม่สามารถหาผู้ให้บริการรายอื่นมาให้บริการแทนได้ในทันที"บริษัทในเครือ" หมายความว่า บริษัทที่มีความสัมพันธ์ในลักษณะใดลักษณะหนึ่งดังต่อไปนี้(1) บริษัทที่มีความเกี่ยวข้องกับผู้ประกอบธุรกิจ โดยมีโครงสร้างการถือหุ้นระหว่างกันไม่ว่าโดยทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทนั้น(2) บริษัทที่มีความเกี่ยวข้องกับผู้ประกอบธุรกิจด้วยการมีอํานาจควบคุมระหว่างกัน(3) บริษัทที่มีผู้มีอํานาจควบคุมกิจการเป็นบุคคลเดียวกับผู้มีอํานาจควบคุมกิจการของผู้ประกอบธุรกิจ"อํานาจควบคุมกิจการ" หมายความว่า อํานาจควบคุมกิจการตามบทนิยามคําว่า "อํานาจควบคุมกิจการ" ที่กําหนดในมาตรา 89/1 ข้อ ๔ เพื่อประโยชน์ในการปฏิบัติตามประกาศนี้ ให้สํานักงานมีอํานาจดังต่อไปนี้(1) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบธุรกิจมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(2) ในกรณีที่ปรากฏต่อสํานักงานว่าผู้ประกอบธุรกิจฝ่าฝืนหรือไม่ปฏิบัติตามข้อกําหนดในประกาศนี้หรือข้อกําหนดที่สํานักงานออกโดยอาศัยอํานาจตามประกาศนี้ หรือผู้รับดําเนินการไม่สามารถดํารงคุณสมบัติหรือมีลักษณะต้องห้าม หรือไม่มีความเหมาะสมที่จะเป็นผู้รับดําเนินการ ตามข้อกําหนดในประกาศนี้หรือตามข้อกําหนดที่สํานักงานออกโดยอาศัยอํานาจตามประกาศนี้ ให้สํานักงานมีอํานาจสั่งให้ผู้ประกอบธุรกิจรายนั้นแก้ไข กระทําการ หรืองดเว้นกระทําการใด ๆ เพื่อให้เป็นไปตามประกาศนี้หรือข้อกําหนดที่สํานักงานออกโดยอาศัยอํานาจตามประกาศนี้ หรือสั่งระงับการมอบหมายให้บุคคลอื่นเป็นผู้รับดําเนินการข้อ ๕ ประกาศนี้ให้ใช้บังคับกับการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ แต่ทั้งนี้ไม่รวมถึงกรณีดังต่อไปนี้(1) การตั้งบุคคลใดเป็นตัวแทนหรือนายหน้าของผู้ประกอบธุรกิจหลักทรัพย์ตามมาตรา 100 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่มีประกาศกําหนดไว้เป็นการเฉพาะแล้ว(2) การให้บุคคลอื่นเป็นผู้รับดําเนินการในเรื่องที่มีข้อกําหนดไว้เป็นการเฉพาะตามประกาศอื่นอยู่แล้ว ข้อ ๖ ในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ให้ผู้ประกอบธุรกิจปฏิบัติตามหลักเกณฑ์ดังต่อไปนี้(1) มีนโยบาย มาตรการ และวิธีปฏิบัติในการมอบหมายให้บุคคลอื่นเป็นผู้รับดําเนินการ ตามที่กําหนดในหมวด 1(2) มีการมอบหมายงานตามหลักเกณฑ์ที่กําหนดในหมวด 2(3) ปฏิบัติตามเงื่อนไขที่กําหนดในหมวด 3 หมวด ๑ นโยบาย มาตรการ และวิธีปฏิบัติในการมอบหมาย ให้บุคคลอื่นเป็นผู้รับดําเนินการ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๗ ผู้ประกอบธุรกิจต้องกําหนดนโยบาย มาตรการ และวิธีปฏิบัติในการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจตามหลักเกณฑ์ดังต่อไปนี้ ทั้งนี้ ผู้ประกอบธุรกิจต้องปฏิบัติและดูแลให้บุคลากรของตนปฏิบัติตามหลักเกณฑ์ดังกล่าวด้วย(1) กําหนดนโยบายในเรื่องดังกล่าวเป็นลายลักษณ์อักษร ซึ่งได้รับความเห็นชอบจากคณะกรรมการของผู้ประกอบธุรกิจ โดยนโยบายดังกล่าวต้องมีรายละเอียดอย่างน้อยตามที่กําหนดในข้อ 8 พร้อมทั้งต้องมีการพิจารณาทบทวนความมีประสิทธิภาพและความเหมาะสมอย่างน้อยปีละ 1 ครั้ง หรือในทันทีเมื่อมีเหตุการณ์ใด ๆ ที่อาจส่งผลกระทบต่อการประกอบธุรกิจอย่างมีนัยสําคัญ (2) กําหนดมาตรการรองรับที่ทําให้สามารถประกอบธุรกิจได้อย่างต่อเนื่อง ในกรณีที่ผู้รับดําเนินการไม่สามารถดําเนินงานต่อไปได้(3) กําหนดมาตรการป้องกันความขัดแย้งทางผลประโยชน์ที่เกี่ยวข้องกับการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (4) กําหนดมาตรการตรวจสอบดูแลให้ผู้รับดําเนินการปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว โดยอย่างน้อยต้องสามารถควบคุมให้ผู้รับดําเนินการไม่มีลักษณะที่จะทําให้มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(5) จัดให้มีทรัพยากรที่จําเป็นและบุคลากรที่มีความเชี่ยวชาญในจํานวนที่เพียงพอ เพื่อให้สามารถควบคุมดูแลการดําเนินงานของผู้รับดําเนินการและบริหารความเสี่ยงได้อย่างมีประสิทธิภาพ(6) พิจารณาคัดเลือกผู้รับดําเนินการด้วยความรอบคอบและระมัดระวังเยี่ยงผู้ประกอบวิชาชีพข้อ ๘ นโยบายในการมอบหมายให้บุคคลอื่นเป็นผู้รับดําเนินการตามข้อ 7(1) ต้องระบุรายละเอียดและเป็นไปตามหลักเกณฑ์ดังต่อไปนี้(1) ขอบเขตและลักษณะงานที่จะให้ดําเนินการ(2) หลักเกณฑ์การคัดเลือกผู้รับดําเนินการซึ่งมีรายละเอียดของแนวทางการพิจารณาในเรื่องดังนี้ (ก) ฐานะทางการเงิน ซึ่งต้องกําหนดในลักษณะที่จะทําให้สามารถกลั่นกรองหรือคัดเลือกผู้รับดําเนินการที่ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นได้ว่าอยู่ในระหว่างประสบปัญหาทางการเงิน (ข) ความสามารถและความพร้อมในการปฏิบัติงาน ซึ่งต้องกําหนดในลักษณะที่จะทําให้สามารถกลั่นกรองหรือคัดเลือกผู้รับดําเนินการที่มีระบบงานในการดําเนินการที่เพียงพอและมีประสิทธิภาพ (ค) ความเชี่ยวชาญ ประสบการณ์ และชื่อเสียงในทางธุรกิจ (ง) ความพร้อมของผู้รับดําเนินการในกรณีที่รับดําเนินการให้ผู้ประกอบธุรกิจหลายราย (จ) ประวัติการถูกร้องเรียนหรือถูกฟ้องร้องดําเนินคดีในเรื่องที่เกี่ยวกับงานที่จะให้ดําเนินการ (ฉ) ความเกี่ยวข้องกับกรรมการหรือผู้บริหารของผู้ประกอบธุรกิจ (ช) ในกรณีที่ผู้รับดําเนินการอยู่ในต่างประเทศ ต้องพิจารณาถึงการเปลี่ยนแปลงหรือความไม่แน่นอนทางเศรษฐกิจ การเมือง สังคม และกฎหมายของประเทศของผู้รับดําเนินการ ตลอดจนความซับซ้อนในการบริหารความต่อเนื่องทางธุรกิจที่อยู่ในต่างประเทศของผู้รับดําเนินการด้วย(3) หลักเกณฑ์การทบทวนและการเปลี่ยนตัวผู้รับดําเนินการ(4) แนวทางการพิจารณาในกรณีที่ผู้รับดําเนินการจะให้บุคคลอื่นรับดําเนินการช่วง ซึ่งครอบคลุมถึงเรื่องดังนี้ (ก) กรณีที่เป็นการมอบหมายงานจัดการลงทุนของกองทุนรวม กองทุนสํารองเลี้ยงชีพ งานจัดการลงทุนในสัญญาซื้อขายล่วงหน้า หรืองานบริหารความเสี่ยงในการลงทุนดังกล่าว ไม่ว่าจะเป็นงานที่มีผู้ให้บริการแบบรวมศูนย์หรือไม่และไม่ว่าในทอดใด ต้องมีขั้นตอนการขออนุมัติจากคณะกรรมการของผู้ประกอบธุรกิจเป็นรายกรณีทุกครั้งก่อนดําเนินการดังกล่าว และต้องดําเนินการให้บุคคลอื่นที่รับดําเนินการช่วงเป็นบุคคลตามข้อ 12 ข้อ 16 ข้อ 17 หรือข้อ 18 แล้วแต่กรณี (ข) กรณีที่เป็นการมอบหมายงานที่มิใช่งานจัดการลงทุนของกองทุนรวม กองทุนสํารองเลี้ยงชีพ งานจัดการลงทุนในสัญญาซื้อขายล่วงหน้า หรืองานบริหารความเสี่ยงในการลงทุนดังกล่าว ต้องดําเนินการดังนี้ 1. หากเป็นงานที่มีผู้ให้บริการแบบรวมศูนย์ ต้องกําหนดให้บุคคลที่รับดําเนินการช่วงไม่ว่าในทอดใด เป็นบุคคลที่ได้รับความเห็นชอบจากสํานักงานตามข้อ 12 2. หากเป็นงานที่มิใช่งานที่มีผู้ให้บริการแบบรวมศูนย์ ต้องมีขั้นตอนการขออนุมัติจากผู้ประกอบธุรกิจเป็นรายกรณีทุกครั้งก่อนดําเนินการดังกล่าว(5) แนวทางการประเมินความเสี่ยงที่เหมาะสมตามระดับความสําคัญของงานที่ให้ดําเนินการ (6) ระบบรักษาความปลอดภัยของผู้รับดําเนินการในการดูแลรักษาข้อมูลของผู้ประกอบธุรกิจและลูกค้าข้อ ๙ ในกรณีที่ผู้ประกอบธุรกิจมีการมอบหมายงานจัดการลงทุนของกองทุนรวม กองทุนสํารองเลี้ยงชีพ หรืองานจัดการลงทุนในสัญญาซื้อขายล่วงหน้า และงานบริหารความเสี่ยงในการลงทุนดังกล่าว ให้บุคคลเดียวกันเป็นผู้รับดําเนินการ ผู้ประกอบธุรกิจต้องกําหนดมาตรการป้องกันความขัดแย้งทางผลประโยชน์ตามข้อ 7(3) ที่ครอบคลุมถึงการแยกส่วนการปฏิบัติงานและโครงสร้างการบริหารจัดการ รวมทั้งระบบงานและมาตรการอื่นใดเพื่อป้องกันความขัดแย้งทางผลประโยชน์ที่จะเกิดขึ้นหมวด ๒ หลักเกณฑ์การมอบหมายงาน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๐ ในการมอบหมายงานที่เกี่ยวข้องกับการประกอบธุรกิจให้บุคคลอื่นเป็นผู้รับดําเนินการ ผู้ประกอบธุรกิจต้องปฏิบัติตามหลักเกณฑ์การมอบหมายงานในหมวดนี้ ทั้งนี้ ต้องดําเนินการด้วยความสมเหตุสมผลและไม่มีผลเสมือนเป็นการไม่ประกอบธุรกิจ รวมทั้งต้องเป็นไปตามหลักการในการมอบหมายงานดังต่อไปนี้ไม่ว่าจะมีการมอบหมายกี่ทอดก็ตาม(1) มีหน้าที่และความรับผิดชอบต่อลูกค้าและดําเนินการเพื่อประโยชน์สูงสุดของลูกค้าเป็นสําคัญ(2) ดําเนินการโดยไม่เป็นอุปสรรคต่อการปฏิบัติตามกฎหมายหรือหลักเกณฑ์ที่เกี่ยวข้องของทางการหรือทําให้ประสิทธิภาพในการกํากับดูแลของผู้ประกอบธุรกิจและสํานักงานลดลงข้อ ๑๑ ผู้ประกอบธุรกิจที่ประสงค์จะมอบหมายงานที่เกี่ยวข้องกับการประกอบธุรกิจให้บุคคลอื่นเป็นผู้รับดําเนินการ ต้องได้รับอนุญาตจากสํานักงานก่อนการมอบหมายให้ดําเนินการดังกล่าวส่วน ๑ การมอบหมายงานที่มีผู้ให้บริการแบบรวมศูนย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ ในการมอบหมายงานที่มีผู้ให้บริการแบบรวมศูนย์ ผู้ประกอบธุรกิจต้องมอบหมายให้บุคคลที่ได้รับความเห็นชอบจากสํานักงานเป็นผู้รับดําเนินการเท่านั้น ทั้งนี้ ตามหลักเกณฑ์ เงื่อนไข และวิธีการที่สํานักงานประกาศกําหนด ในกรณีที่การมอบหมายงานตามวรรคหนึ่งเป็นงานจัดการลงทุนของกองทุนรวมกองทุนสํารองเลี้ยงชีพ หรืองานจัดการลงทุนในสัญญาซื้อขายล่วงหน้า บุคคลที่ได้รับความเห็นชอบดังกล่าวต้องเป็นบุคคลตามข้อ 16 ข้อ 17 หรือข้อ 18 แล้วแต่กรณี ข้อ ๑๓ มิให้นําความในข้อ 7(2) และ (4) ข้อ 8(2) ข้อ 20(1)(ข) และข้อ 22(1) มาใช้บังคับกับผู้ประกอบธุรกิจที่มีการมอบหมายงานที่มีผู้ให้บริการแบบรวมศูนย์ให้กับบุคคลที่ได้รับความเห็นชอบจากสํานักงานส่วน ๒ การมอบหมายงานที่มิใช่งานที่มีผู้ให้บริการแบบรวมศูนย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๔ ในการมอบหมายงานที่มิใช่งานที่มีผู้ให้บริการแบบรวมศูนย์ ให้ผู้ประกอบธุรกิจพิจารณาคัดเลือกผู้รับดําเนินการที่มีคุณสมบัติและไม่มีลักษณะต้องห้ามดังต่อไปนี้(1) มีความพร้อมในด้านบุคลากรและระบบงานในการดําเนินงานอย่างเพียงพอที่จะทําให้งานของผู้ประกอบธุรกิจเป็นไปตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว โดยต้องมีระบบที่เพียงพอและมีประสิทธิภาพอย่างน้อยดังต่อไปนี้ (ก) ระบบการบริหารความเสี่ยง (ข) ระบบการควบคุมภายใน (ค) ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้อง ล่วงรู้ หรือแก้ไขเปลี่ยนแปลงข้อมูล รวมทั้งเพื่อป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร (ง) ระบบการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน(2) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน(3) ไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจข้อ ๑๕ ในการมอบหมายงานจัดการลงทุนของกองทุน ผู้ประกอบธุรกิจต้องปฏิบัติตามหลักเกณฑ์ดังต่อไปนี้(1) ระบุรายละเอียดของการมอบหมายให้บุคคลอื่นเป็นผู้รับดําเนินการในงานดังกล่าวอย่างชัดเจนไว้ในรายละเอียดของโครงการจัดการกองทุนรวม หรือต้องได้รับความยินยอมเป็นลายลักษณ์อักษรจากลูกค้าที่เป็นกองทุนส่วนบุคคลหรือกองทุนสํารองเลี้ยงชีพ แล้วแต่กรณี (2) จัดให้มีการรายงานการควบคุมดูแลผู้รับดําเนินการไว้ในรายงานการกํากับดูแลการปฏิบัติงานประจําปี (annual compliance report)ข้อ ๑๖ ในการมอบหมายงานจัดการลงทุนของกองทุนรวมหรือกองทุนสํารองเลี้ยงชีพ ผู้รับดําเนินการต้องเป็นผู้ประกอบธุรกิจหลักทรัพย์ประเภทการจัดการกองทุนส่วนบุคคล และในกรณีที่งานจัดการลงทุนดังกล่าวมีการลงทุนในสัญญาซื้อขายล่วงหน้า บุคคลดังกล่าวต้องเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าด้วย ข้อ ๑๗ ในการมอบหมายงานจัดการลงทุนในสัญญาซื้อขายล่วงหน้า ผู้รับดําเนินการต้องเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า และต้องได้รับความยินยอมเป็นลายลักษณ์อักษรจากลูกค้าที่มอบหมายให้จัดการเงินทุนสัญญาซื้อขายล่วงหน้าก่อนข้อ ๑๘ ในการมอบหมายงานจัดการลงทุนของกองทุนรวมหรือกองทุนสํารองเลี้ยงชีพ หรืองานจัดการลงทุนในสัญญาซื้อขายล่วงหน้า ให้แก่ผู้รับดําเนินการต่างประเทศ ผู้รับดําเนินการดังกล่าวต้องมีลักษณะดังต่อไปนี้อย่างครบถ้วน(1) สามารถประกอบธุรกิจจัดการลงทุนได้โดยชอบด้วยกฎหมายของประเทศที่บุคคลดังกล่าวประกอบธุรกิจอยู่(2) อยู่ภายใต้การกํากับดูแลของหน่วยงานกํากับดูแลหน่วยงานใดหน่วยงานหนึ่งดังนี้ และหน่วยงานกํากับดูแลดังกล่าวตั้งอยู่ในประเทศที่มีมาตรการกํากับดูแลการจัดการลงทุนที่สํานักงานยอมรับ (ก) หน่วยงานกํากับดูแลที่เป็นสมาชิกของ International Organization of Securities Commissions (IOSCO) โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information (MMOU) (ข) หน่วยงานกํากับดูแลด้านหลักทรัพย์หรือสัญญาซื้อขายล่วงหน้าที่มีบันทึกความเข้าใจในการให้ความช่วยเหลือกับสํานักงานในระดับไม่น้อยกว่าความช่วยเหลือที่กําหนดตาม MMOU และหน่วยงานกํากับดูแลดังกล่าวมีอํานาจตามกฎหมายที่จะสามารถให้ความช่วยเหลือแก่สํานักงานได้ตามบันทึกความเข้าใจนั้น ในกรณีที่ผู้รับดําเนินการต่างประเทศอยู่ภายใต้การกํากับดูแลของหน่วยงานกํากับดูแลตามวรรคหนึ่ง (2) แต่หน่วยงานกํากับดูแลดังกล่าวมิได้ตั้งอยู่ในประเทศที่มีมาตรการกํากับดูแลการจัดการลงทุนที่สํานักงานยอมรับ ผู้ประกอบธุรกิจต้องแสดงได้ถึงความมีประสิทธิภาพและความเหมาะสมของมาตรการในการมอบหมายงานของผู้ประกอบธุรกิจ ระบบงานของผู้รับดําเนินการ และมาตรการกํากับดูแลของหน่วยงานกํากับดูแลในประเทศดังกล่าวข้อ ๑๙ ในการมอบหมายงานที่มิใช่งานที่มีผู้ให้บริการแบบรวมศูนย์ ผู้ประกอบธุรกิจต้องกํากับดูแลการมอบหมายงานอย่างน้อยในเรื่องดังต่อไปนี้(1) จัดให้มีการติดตามและทบทวนความเหมาะสมของการดําเนินการของผู้รับดําเนินการเป็นประจํา โดยอย่างน้อยต้องทบทวนทันทีเมื่อมีเหตุการณ์ใด ๆ ซึ่งอาจส่งผลกระทบต่อหลักเกณฑ์ที่กําหนดในประกาศนี้ หรือคุณสมบัติหรือลักษณะต้องห้ามของผู้รับดําเนินการ ในกรณีที่ปรากฏว่าผู้รับดําเนินการขาดคุณสมบัติ มีลักษณะต้องห้าม หรือไม่มีความเหมาะสมที่จะเป็นผู้รับดําเนินการอีกต่อไป ต้องเปลี่ยนตัวผู้รับดําเนินการ หรือดําเนินการอื่นใดตามความเหมาะสมโดยคํานึงถึงผลประโยชน์ของลูกค้าเป็นสําคัญเพื่อให้ผู้รับดําเนินการปฏิบัติให้เป็นไปตามประกาศนี้หรือข้อกําหนดที่สํานักงานออกโดยอาศัยอํานาจตามประกาศนี้(2) จัดทําสรุปการให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจให้ครบถ้วนและเป็นปัจจุบัน เสนอต่อผู้บริหารที่รับผิดชอบสูงสุดในการดําเนินงานของผู้ประกอบธุรกิจ(3) จัดเก็บเอกสารหลักฐานที่เกี่ยวข้องกับการให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจไว้ให้ครบถ้วนและเป็นปัจจุบัน โดยต้องจัดเก็บในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้า(4) จัดให้สํานักงานเข้าตรวจสอบการปฏิบัติงานของผู้รับดําเนินการได้ เมื่อสํานักงานร้องขอหมวด ๓ เงื่อนไขที่ต้องปฏิบัติในการมอบหมายงาน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๐ ผู้ประกอบธุรกิจต้องจัดให้มีการทําสัญญามอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจเป็นลายลักษณ์อักษร โดยสัญญาดังกล่าวต้องมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้รับดําเนินการ โดยต้องระบุรายละเอียดอย่างน้อยในเรื่องดังต่อไปนี้ (ก) ความรับผิดต่อผู้ประกอบธุรกิจอันเนื่องมาจากการกระทําหรือการละเลยการปฏิบัติหน้าที่โดยจงใจหรือประมาทเลินเล่อของผู้รับดําเนินการ (ข) มาตรการที่สามารถรองรับการประกอบธุรกิจได้อย่างต่อเนื่องของผู้รับดําเนินการ ซึ่งต้องครอบคลุมถึงงานที่รับดําเนินการให้ผู้ประกอบธุรกิจ (ค) การรักษาความปลอดภัยของข้อมูล การรักษาความลับ และความเป็นส่วนตัวของข้อมูลของผู้ประกอบธุรกิจ และข้อมูลของลูกค้า (ง) การกําหนดให้ผู้รับดําเนินการต้องปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่ได้รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว(2) ให้ผู้รับดําเนินการยินยอมให้สํานักงานเข้าตรวจสอบการปฏิบัติงานของผู้รับดําเนินการ เรียกดู หรือตรวจสอบเอกสารหลักฐานที่เกี่ยวข้องได้(3) เหตุ เงื่อนไข และวิธีการ ในการเลิกสัญญาหรือระงับการดําเนินการ(4) ค่าตอบแทนและค่าใช้จ่ายที่มีการเรียกเก็บในกรณีที่ผู้รับดําเนินการมอบหมายให้บุคคลอื่นเป็นผู้รับดําเนินการช่วง ผู้ประกอบธุรกิจต้องดําเนินการให้ผู้รับดําเนินการจัดให้มีข้อสัญญาซึ่งมีรายละเอียดตามที่กําหนดในวรรคหนึ่งด้วย ทั้งนี้ ไม่ว่าจะมีการมอบหมายงานกันกี่ทอดก็ตามข้อ ๒๑ ในกรณีที่ผู้ประกอบธุรกิจมอบหมายงานที่เกี่ยวข้องกับการจัดการกองทุนรวมหรือกองทุนสํารองเลี้ยงชีพ หรือการจัดการเงินทุนในสัญญาซื้อขายล่วงหน้า สัญญาตามข้อ 20 ต้องมีสาระสําคัญในเรื่องดังต่อไปนี้เพิ่มเติมด้วย(1) ผู้ประกอบธุรกิจสามารถสั่งการและกําหนดแนวทางการดําเนินการแก่ผู้รับดําเนินการในเรื่องที่เกี่ยวข้องกับงานที่มอบหมาย(2) ผู้ประกอบธุรกิจสามารถเข้าตรวจสอบการดําเนินงานที่มอบหมายของผู้รับดําเนินการ เรียกดูหรือเข้าถึงข้อมูลที่เกี่ยวข้องกับงานที่มอบหมาย(3) ในกรณีที่มีการเปลี่ยนแปลงของผู้รับดําเนินการที่อาจทําให้การมอบหมายงานไม่เป็นไปตามนโยบายการให้บุคคลอื่นเป็นผู้รับดําเนินการตามข้อ 7(1) และข้อ 8 หรืออาจมีผลกระทบอย่างมีนัยสําคัญต่อความสามารถหรือความมีประสิทธิภาพในการปฏิบัติงานตามที่ได้รับมอบหมายหรือการปฏิบัติตามหลักเกณฑ์การปฏิบัติงานที่คณะกรรมการ ก.ล.ต. คณะกรรมการกํากับตลาดทุน หรือสํานักงาน กําหนดเกี่ยวกับงานที่รับดําเนินการ รวมทั้งระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามหลักเกณฑ์ดังกล่าว ให้ผู้รับดําเนินการรายงานการเปลี่ยนแปลงดังกล่าวต่อผู้ประกอบธุรกิจโดยไม่ชักช้า(4) ในกรณีที่การมอบหมายงานที่เกี่ยวข้องกับการจัดการกองทุนรวมหรือกองทุนสํารองเลี้ยงชีพ หรือการจัดการเงินทุนในสัญญาซื้อขายล่วงหน้าดังกล่าว เป็นงานจัดการลงทุนหรืองานบริหารความเสี่ยงในการลงทุน ให้ผู้ประกอบธุรกิจกําหนดหน้าที่และความรับผิดชอบของผู้รับดําเนินการดังนี้ (ก) การกําหนดมาตรการที่สามารถรองรับการประกอบธุรกิจได้อย่างต่อเนื่องตามข้อ 20(1)(ข) ให้ครอบคลุมถึงการจัดให้มีศูนย์ปฏิบัติงานสํารอง (alternate site) และจัดให้มีการทดสอบความพร้อมของศูนย์ปฏิบัติงานสํารองดังกล่าวอย่างสม่ําเสมอ (ข) ในกรณีที่ผู้รับดําเนินการประสงค์จะมอบหมายให้บุคคลอื่นเป็นผู้รับดําเนินการช่วงไม่ว่าในทอดใด ผู้รับดําเนินการต้องได้รับความยินยอมเป็นลายลักษณ์อักษรจากผู้ประกอบธุรกิจก่อนดําเนินการข้อ ๒๒ ในกรณีที่บริษัทในเครือของผู้ประกอบธุรกิจเป็นผู้ทําสัญญามอบหมายงานกับผู้รับดําเนินการเพื่อประโยชน์ของผู้ประกอบธุรกิจ ผู้ประกอบธุรกิจต้องมั่นใจได้ว่าสัญญาดังกล่าวจะรองรับสิทธิ หน้าที่ และความรับผิดชอบที่ผู้รับดําเนินการมีต่อผู้ประกอบธุรกิจเช่นเดียวกับกรณีที่ผู้ประกอบธุรกิจเป็นผู้ทําสัญญาด้วยตนเอง และผู้ประกอบธุรกิจต้องดําเนินการตามหลักเกณฑ์อย่างน้อยดังต่อไปนี้(1) ดําเนินการให้บริษัทในเครือมีหลักเกณฑ์ในการพิจารณาคัดเลือกผู้รับดําเนินการให้เป็นไปตามนโยบายซึ่งผู้ประกอบธุรกิจกําหนดไว้ตามข้อ 8(2)(2) ดําเนินการให้บริษัทในเครือกําหนดสาระสําคัญในสัญญาให้เป็นไปตามที่กําหนดไว้ในข้อ 20 รวมถึงข้อ 21 แล้วแต่กรณี และเพิ่มเติมข้อสัญญาที่มีสาระสําคัญดังต่อไปนี้ไว้ในสัญญาด้วย (ก) ให้ผู้ประกอบธุรกิจเป็นผู้รับประโยชน์ในงานที่บุคคลอื่นจะดําเนินการให้ (ข) ให้ผู้ประกอบธุรกิจมีสิทธิเรียกร้องตามสัญญาจากผู้รับดําเนินการได้(3) ตรวจสอบความถูกต้องของสัญญาให้เป็นไปตาม (2) และจัดเก็บสําเนาสัญญาดังกล่าวให้ครบถ้วนและเป็นปัจจุบัน โดยต้องจัดเก็บในลักษณะที่พร้อมให้สํานักงานเรียกดูหรือตรวจสอบได้โดยไม่ชักช้าข้อ ๒๓ ให้ผู้ประกอบธุรกิจแจ้งรายละเอียดเกี่ยวกับการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจต่อสํานักงานภายใน 15 วันนับแต่วันที่มีการมอบหมายงานดังกล่าว และในกรณีที่มีการเปลี่ยนแปลงอย่างมีนัยสําคัญ ผู้ประกอบธุรกิจต้องแจ้งสํานักงานภายใน 15 วันนับแต่วันที่มีการเปลี่ยนแปลงดังกล่าวด้วย ทั้งนี้ ตามแบบที่จัดไว้บนเว็บไซต์ของสํานักงานในกรณีที่ผู้รับดําเนินการมอบหมายให้บุคคลอื่นเป็นผู้รับดําเนินการช่วงไม่ว่าจะมีการมอบหมายงานกันกี่ทอดก็ตาม ผู้ประกอบธุรกิจต้องแจ้งต่อสํานักงานภายใน 15 วันนับแต่วันที่มีการเริ่มการดําเนินการดังกล่าว ทั้งนี้ ตามแบบที่จัดไว้บนเว็บไซต์ของสํานักงานข้อ ๒๔ ผู้ประกอบธุรกิจต้องรายงานสรุปการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจที่ผ่านการพิจารณาจากคณะกรรมการของผู้ประกอบธุรกิจแล้ว ให้สํานักงานทราบอย่างน้อยปีละ 1 ครั้ง หมวด ๔ บทเฉพาะกาล\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๕ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียนที่ออกหรือวางแนวปฏิบัติตามประกาศที่ถูกยกเลิกโดยประกาศนี้และใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะมีประกาศ คําสั่ง และหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๒๖ การมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจซึ่งผู้ประกอบธุรกิจได้ดําเนินการตามประกาศที่ถูกยกเลิกโดยประกาศนี้ก่อนวันที่ประกาศนี้ใช้บังคับ ให้ถือว่าเป็นการมอบหมายให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจตามประกาศนี้ให้ผู้ประกอบธุรกิจตามวรรคหนึ่งปฏิบัติให้เป็นไปตามข้อกําหนดในประกาศนี้หรือตามข้อกําหนดที่สํานักงานออกโดยอาศัยอํานาจตามประกาศนี้ แต่ในกรณีที่นโยบายหรือสัญญาให้บุคคลอื่นเป็นผู้รับดําเนินการยังไม่สอดคล้องกับข้อกําหนดตามประกาศนี้ ให้ผู้ประกอบธุรกิจดําเนินการแก้ไขเพิ่มเติมนโยบายหรือข้อสัญญาดังกล่าวให้เป็นไปตามประกาศนี้ภายในโอกาสแรกที่สามารถทําได้ แต่ทั้งนี้ ต้องไม่เกินสองปีนับแต่วันที่ประกาศนี้มีผลใช้บังคับผู้มีอํานาจลงนาม - ประกาศ ณ วันที่ 1 ตุลาคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน